Nos Galterus abbas totusque conventus Corbigniacensis, universis presentes litteras inspecturis notum facimus quod nos venerabilem patrem et dominum Guidonem, Eduensem episcopum, constituimus pro nobis fidejusorem sive plegium vel responsorem in manus dilecti nostri Girardi de Sancto Symphoriano, civis Eduensis, de sexcentis libris bonorum Parisiensium reddendorum in festo beate Marie Magdalene proximo venturo: tali condictione adhibita, quod nos dampna et deperdita, que propter hoc dictus episcopus et venerabilis pater incurreret, tenemur eidem resarcire et ipsum super omnibus hiis indempnem conservare. In cujus rei testimonium, eidem tradidimus litteras istas sigillorum nostrorum munimine roboratas. Actum anno Domini Mº CCº XXº nono, prima die augusti.